Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZintPK-C, 203/20 - ZIUPOPDVE, 202/21 – odl. US in 3/22 - ZDeb v nadaljevanju ZJU) in 25. člena Zakona o delovnih razmerjih (Uradni list RS, št. št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), 203/20 – ZIUPOPDVE, 119/21 – ZČmlS-A, 202/21 – odl. US, 15/22, 54/22- ZUPŠ-1, 114/23 in 136/23 – ZIUZDS; v nadaljnjem besedilu: ZDR-1)

**Ministrstvo za obrambo**, Inšpektorat RS za varstvo pred naravnimi in drugimi nesrečami, Vojkova cesta 61, 1000 Ljubljana

**objavlja** prosto strokovno tehnično delovno mesto za nedoločen čas, s polnim delovnim časom

**DELOVODJA V ZA ADMINISTRATIVNO POSLOVANJE (m/ž) (šifra DM 1029) v Inšpektoratu RS za varstvo pred naravnimi in drugimi nesrečami**

Kandidati, ki se bodo prijavili na to delovno mesto, morajo izpolnjevati naslednje pogoje:

**Zahtevana izobrazba**:

* srednje splošno izobraževanje/srednja splošna izobrazba,
* srednje tehniško in drugo strokovno izobraževanje/srednja strokovna izobrazba.

**Zahtevane delovne izkušnje**:

* 2 leti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe.

**Delovne izkušnje se dokazujejo z verodostojnimi listinami**, iz katerih sta razvidna čas opravljanja dela in stopnja izobrazbe.

**Posebni pogoji:**

* preizkus strokovne usposobljenosti za delo z dokumentarnim gradivom,
* dovoljenje za dostop do tajnih podatkov stopnje »interno« (I, I-E,I-N),
* vozniško dovoljenje kategorije B.

Izbran kandidat, ki preizkusa strokovne usposobljenosti za delo z dokumentarnim gradivom nima opravljenega, ga bo opravil po sklenitvi delovnega razmerja, na opravo preizkusa pa ga bo napotil delodajalec.

**Naloge delovnega mesta:**

|  |
| --- |
| * načrtovanje dela, |
| * usmerjanje in svetovanje drugim delavcem na delovnem področju, |
| * izvajanje tajniških nalog, |
| * opravljanje nalog administrativnega poslovanja, |
| * upravljanje dokumentarnega gradiva, |
| * vodenje potrebnih evidenc. |

**Prijava na prosto strokovno tehnično delovno mesto mora biti obvezno pripravljena na obrazcu »VLOGA ZA ZAPOSLITEV«, ki je priloga te javne objave, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev. Prijave, ki ne bodo vključevale obrazca, ne bodo upoštevane v izbirnem postopku.**

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe (študijski program) ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V prijavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu ter navede stopnjo zahtevnosti delovnega mesta,
3. pisno izjavo kandidata, da:

* je državljan Republike Slovenije;
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. pisno izjavo, da za namen tega postopka dovoljuje Ministrstvu za obrambo pridobitev podatkov iz 3. točke iz uradne evidence (če kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil (dodatna znanja s področja urejanja besedil ter poznavanja dela z MFERAC, ARDČ, IRDG ter poznavanja upravljanja dokumentarnega gradiva).

Strokovna usposobljenost kandidatov se bo presojala na podlagi priloženega obrazca »vloga za zaposlitev«, na podlagi priloženih izjav in dokazil, lahko na podlagi pisnega preizkusa, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list Republike Slovenije, št. 139/2006 in 104/10) se kandidati, ki ne izpolnjujejo pogojev objave, ne bodo uvrstili v izbirni postopek.

Če v zvezi z izbranim kandidatom po opravljenem predhodnem zdravstvenem pregledu ne bo ugotovljenih zadržkov, bo delovno razmerje sklenjeno za **nedoločen čas,** s polnim delovnim časom. Delo se bo opravljalo v Inšpektoratu Republike Slovenije za varstvo pred naravnimi in drugimi nesrečami, na naslovu Vojkova cesta 61, 1000 Ljubljana, oz. na območju delovanja Ministrstva za obrambo. Delovno mesto je uvrščeno v 24. plačni razred (osnovna plača 1.172,39 EUR bruto.

Kandidat vloži prijavo v pisni obliki (na priloženem obrazcu »[**Vloga**](http://www.mnz.gov.si/fileadmin/mnz.gov.si/pageuploads/UUCV/2010/VLOGA-1100-98-2010-ADMINISTRATOR_V_SUPG._5.8.2010.doc) **za zaposlitev**«), ki jo pošlje v zaprti ovojnici z označbo: »Za javno objavo za delovno mesto delovodja V za administrativno poslovanje v Inšpektoratu Republike Slovenije za varstvo pred naravnimi in drugimi nesrečami, št. **110-141/2024**« **na naslov:** Ministrstvo za obrambo, Služba za kadrovske zadeve, Vojkova cesta 55, 1000 Ljubljana, in sicer v roku **8 dni po objavi** na spletnem portalu državne uprave GOV.SI in Zavoda Republike Slovenije za zaposlovanje, torej do vključno **12. 7. 2024** (zadnji dan oddaje priporočeno po pošti). Za pisno obliko prijave se šteje tudi elektronska oblika, poslana **na elektronski naslov**: [glavna.pisarna@mors.si](mailto:glavna.pisarna@mors.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končani javni objavi bo objavljeno na spletnem portalu državne uprave GOV.SI.

Informacije o izvedbi javne objave je možno dobiti na telefonski številki 01/471 2995 pri Nataši Likar.

Opomba: Uporabljeni izrazi, zapisani v moški slovnični obliki, so uporabljeni kot nevtralni za ženske in moške.